Mru, željom živeći, svaki hip a ne dan
Mru, željom živeći, svaki hip a ne dan
   od ove videći pribijele prsi van.
Ako toj diku mni, ino ja ne velju,
   meni se život ckni ter sebi smrt želju;
nu to li nastoji ter hoće još potom
   da koga razdvoji ljuveno [s] životom,
dopustih u ruke mojojzi mladosti,
   ja ću umrit bez muke za dat njoj radosti.
Ar veće odolit ovi trud ne vim kad,
   neg jo' se pomolit odlučih želno sad;
li znam er taki dar zaslužil i milos
   nisam ja nikadar, nu mi je usilos.
Još prave pak veće: "Svak tko je slobodan
   dozvan je od srjeće a strašiv izagnan".
Eto prem čekaju taku stvar da kusim,
   neka se ne kaju kad ve se nasuzim.
Nut ja sad što velim, a kad se s njom stečem,
   tad ne smim da želim a neg što da rečem;
ar prid nje obraz lip kolikrat izidu,
   tolikrat svaki hip protrnem u stidu.

Hrvatsko 16. stoljeće